Sistem-sistem kumpulan darah manusia

Istilah sistem kumpulan darah manusia ditakrifkan oleh Persatuan Pemindahan Darah Antarabangsa sebagai satu kaedah pengelasan kumpulan darah manusia berdasarkan antigen-antigen permukaan sel yang secara khusus terdapat pada sel-sel darah manusia, dan antigen-antigen ini dikawalatur oleh sama ada satu lokus gen tunggal mahupun dua atau berbilang gen-gen homolog yang berkait rapat dengan sedikit hingga tiada rekombinasi yang dapat diperhatikan dalam gen-gen tersebut.  Antara sistem-sistem darah yang sering dikenali adalah sistem antigen ABO dan sistem antigen Rh (resus), dan sehingga Disember 2022 terdapat 44 sistem pengelasan antigen darah manusia yang dapat dikenal pasti.

Jadual sistem dan klasifikasi

Ujian saringan darah 

Ujian keserasian darah dilakukan sebelum pemindahan darah, termasuk pemadanan sistem kumpulan darah ABO dan sistem kumpulan darah Rh, serta saringan antibodi-antibodi penerima terhadap sistem-sistem kumpulan darah manusia yang lain. Ujian keserasian darah juga dilakukan secara rutin ke atas wanita hamil dan pada darah tali pusat daripada bayi yang baru lahir, kerana ketidakserasian darah antara ibu dan bayi menyebabkan bayi berisiko mendapat penyakit hemolitik bayi baru lahir .   Ujian ini juga dilakukan sebelum pemindahan sel stem hematopoetik, kerana ada kemungkinan untuk berlakunya penyakit cantuman lawan perumah akut sekiranya tidak dilakukan. 

Sistem kumpulan darah manusia yang selain daripada ABO dan Rh mempunyai risiko komplikasi yang agak kecil apabila darah bercampur.  Oleh itu, dalam keadaan kecemasan seperti pendarahan teruk, transfusi darah segera adalah lebih penting berbanding ujian keserasian sistem kumpulan darah yang lain (mungkin termasuk sistem Rh juga).  Malahan, ujian keserasian darah selain ABO dan Rh secara amnya hanya terhad kepada pengesanan antibodi (tidak semestinya termasuk kaedah penggolongan depan darah yang dikenali sebagai "forward typing"). Namun di Eropah, wanita yang memerlukan pemindahan darah sering ditentukan antigen K dan antigen-antigen lanjutan Rh untuk mengelak daripada berlakunya pemekaan antigen ini, yang boleh merisikokan mereka untuk mendapat penyakit hemolitik bayi baru lahir sewaktu kehamilan. 

Apabila perlu memberi transfusi sel darah merah kepada pesakit, kehadiran antibodi-antibodi (yang penting dari segi klinikal dan dihasilkan oleh pesakit) boleh dikesan dengan mencampurkan serum pesakit dengan 2 hingga 4 jenis sel darah merah "saringan" atau "kontrol" yang bersama-sama memaparkan hampir kesemua antigen yang penting kaitannya. Jika mana-mana campuran ini memaparkan tindak balas (bukti antibodi pesakit yang terikat pada sel darah merah saringan), panel antibodi yang lebih teliti akan dilakukan (seperti yang digambarkan di sebelah kanan).

Rujukan

Bacaan lanjut 

 
 
 ISBT Table of blood group antigens within systems, updated August 2008.
 BGMUT Blood Group Antigen Gene Mutation Database  at NCBI, NIH.

Pautan luar 

 BGvar, sumber atas talian yang komprehensif untuk varian genetik berkaitan kumpulan darah.-  "BGvar - sumber komprehensif untuk imunogenetik kumpulan darah" . bioRxiv : 2021.02.04.429861. doi : 10.1101/2021.02.04.429861 . PMID 34897852 . S2CID 231885707 .

WPPER